РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

26. март 2018. године

Б е о г р а д

ПРЕДСЕДНИКУ

НАРОДНЕ СКУПШТИНЕ

 Одбор за правосуђе, државну управу и локалну самоуправу, на 31. седници одржаној 26. марта 2018. године, размотрио је Одлуку Државног већа тужилаца којом је утврђено да су се испунили услови да Милосаву Срећковићу, јавном тужиоцу у Основном јавном тужилаштву у Неготину, на основу члана 89. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11- др.закон, 101/11, 38/12–одлука УС, 121/12, 101/13, 111/14–одлука УС, 117/14, 106/15 и 63/16–одлука УС), престане функција јавног тужиоца по сили закона због навршења радног века, и утврдио Предлог одлуке о престанку функције јавног тужиоца у Основном јавном тужилаштву у Неготину.

За представника Одбора на седници Народне скупштине одређен је Петар Петровић, председник Одбора.

 ПРЕДСЕДНИК ОДБОРА

 Петар Петровић

 П Р Е Д Л О Г

 На основу члана 97. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 111/14-УС, 117/14, 106/15 и 63/16-УС) и члана 8. став 1. Закона о Народној скупштини („Службени гласник РС“, број 9/10),

 Народна скупштина Републике Србије, на \_\_\_\_ седници \_\_\_\_\_\_\_\_\_\_\_\_\_\_\_ одржаној \_\_\_\_\_\_\_\_\_\_\_\_\_ 2018. године, донела је

О Д Л У К У

о престанку функције јавног тужиоца у Основном јавном тужилаштву у Неготину

I

 Милосаву Срећковићу, јавном тужиоцу у Основном јавном тужилаштву у Неготину, престаје функција дана 04. августа 2018. године, због навршења радног века.

II

 Ову одлуку објавити у „Службеном гласнику Републике Србије“.

РС број \_\_\_\_\_\_\_\_

У Београду, \_\_\_\_\_\_\_ 2018. године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 Маја Гојковић

**О б р а з л о ж е њ е**

Чланом 87. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 111/14-УС, 117/14 106/15 и 63/16-УС), утврђено је да функција јавног тужиоца престаје на лични захтев, кад наврши радни век, кад трајно изгуби способност или кад буде разрешен. Чланом 89. став 1. утврђено је да функција јавног тужиоца престаје по сили закона кад наврши 65 година живота или 40 година стажа осигурања.

 Државно веће тужилаца је, у складу са чаном 91. Закона о јавном тужилаштву, Одлуком А број 69/18, од 26. фебруара 2018. године, коју је доставило Народној скупштини (примљена под бројем 118-474/18, 2. марта 2018. године), утврдило да су се испунили услови да Милосаву Срећковићу, јавном тужиоцу у Основном јавном тужилаштву у Неготину, престане функција по сили закона 04. августа 2018. године, јер ће навршити 65 година живота.

Чланом 97. Закона о јавном тужилаштву утврђено је да одлуку о престанку функције јавног тужиоца доноси Народна скупштина.

Одбор за правосуђе, државну управу и локалну самоуправу је, на 31. седници одржаној 26. марта 2018. године, констатовао да ће Милосав Срећковић навршити радни век 04. августа 2018. године и утврдио Предлог одлуке о престанку функције Милосаву Срећковићу, јавном тужиоцу у Основном јавном тужилаштву у Неготину, 04. августа 2018. године, због навршења радног века.